CELEX: 62013TA0695
Language: hu
Date: 2016-09-13 00:00:00
Title: T-695/13. sz. ügy: A Törvényszék 2016. szeptember 13-i ítélete – ENAC kontra INEA („Pénzügyi támogatás — A transzeurópai közlekedési és energiahálózatok területén megvalósítandó közös érdekű projektek — A Bergamo-Orio al Serio repülőtér intermodális fejlesztéséről szóló tanulmány megvalósítása — A pénzügyi támogatás végső összegének meghatározása — Nem támogatható költségek — Téves jogalkalmazás — Indokolási kötelezettség”)

31.10.2016   
            
            
               HU
            
            
               Az Európai Unió Hivatalos Lapja
            
            
               C 402/27
            
         A Törvényszék 2016. szeptember 13-i ítélete – ENAC kontra INEA
   (T-695/13. sz. ügy) (1)
   
   ((„Pénzügyi támogatás - A transzeurópai közlekedési és energiahálózatok területén megvalósítandó közös érdekű projektek - A Bergamo-Orio al Serio repülőtér intermodális fejlesztéséről szóló tanulmány megvalósítása - A pénzügyi támogatás végső összegének meghatározása - Nem támogatható költségek - Téves jogalkalmazás - Indokolási kötelezettség”))
   (2016/C 402/29)
   Az eljárás nyelve: olasz
   
      Felek
   
   
      Felperes: Ente nazionale per l’aviazione civile (ENAC) (Róma, Olaszország) (képviselők: G. Palmieri és P. Garofoli avvocati dello Stato)
   
      Alperes: Innovációs és Hálózati Projektek Végrehajtó Ügynökség (képviselők: I. Ramallo, D. Silhol és Szilvássy Z. meghatalmazottak, segítőik: M. Merola, M. C. Santacroce és L. Armati ügyvédek)
   
      A felperest támogató beavatkozó: Società per l’aeroporto civile di Bergamo-Orio al Serio SpA (SACBO SpA) (Grassobbio, Olaszország) (képviselők: M. Muscardini, G. Greco és G. Carullo ügyvédek)
   
      Az ügy tárgya
   
   Az EUMSZ 263. cikken alapuló és a Transzeurópai Közlekedési Hálózat Végrehajtó Hivatala (TEN-T EA, jogutódja: INEA) 2013. március 18-i és október 23-i, a Bergamo-Orio al Serio repülőtér (Olaszország) intermodális fejlesztéséről szóló tanulmány megvalósítása során, az Európai Bizottság által a felperes részére nyújtott pénzügyi támogatást követően felmerült bizonyos költségekre vonatkozó leveleinek megsemmisítése iránti kérelem.
   
      Az ítélet rendelkező része
   
   
               1)
            
            
               A Törvényszék a keresetet elutasítja.
            
         
               2)
            
            
               A Törvényszék kötelezi az Ente nazionale per l’aviazione civilét (ENAC, nemzeti polgári légiközlekedési hatóság, Olaszország) a költségek viselésére.
            
         
      (1)  HL C 52., 2014.2.22.